Jeon Jungkook

**Jeon Jung-kook** (Korea: 전정국; lahir 1 September 1997), lebih dikenali sebagai **Jung Kook**, adalah seorang penyanyi dan penulis lagu dari Korea Selatan. Dia menjadi terkenal sebagai ahli dan penyanyi vokal kumpulan lelaki Korea Selatan BTS. Dia telah mempersembahkan tiga lagu solo sebagai sebahagian daripada diskografi BTS— "Begin" pada tahun 2016, "Euphoria" pada tahun 2018, dan "My Time" pada tahun 2020—kesemuanya menduduki carta di Gaon Digital Chart Korea Selatan. Dia juga merakam lagu runut bunyi "Stay Alive" untuk webtoon berasaskan BTS 7Fates: Chakho.

Pada tahun 2022, Jung Kook muncul dalam single "Left and Right" oleh penyanyi Amerika Syarikat, Charlie Puth, yang mencapai kedudukan ke-22 di carta US Billboard Hot 100. Kemudian pada tahun itu, dia menjadi artis Korea Selatan pertama yang merilis lagu rasmi untuk lagu tema Piala Dunia FIFA dengan "Dreamers", yang kemudiannya dia persembahkan pada majlis pembukaan Piala Dunia FIFA 2022. Pada tahun 2023, Jung Kook melancarkan single solo sulungnya "Seven" yang menampilkan Latto, yang memecahkan pelbagai rekod carta dan penstriman. Ia memulakan debut di nombor satu pada Billboard Hot 100, Global 200, dan carta Global Excl. U.S., menjadikannya artis solo Korea pertama yang melakukannya, dan akhirnya menjadi lagu terpantas dalam sejarah untuk melepasi 1 bilion penstriman di Spotify. Single susulannya "3D", yang menampilkan Jack Harlow, memulakan debut di nombor lima pada kedua-dua carta Hot 100 dan UK Singles Chart, menjadikan Jung Kook artis solo Korea Selatan pertama yang mencapai dua kemasukan berturut-turut dalam lima teratas pada carta tersebut.

## Kehidupan awal dan pendidikan
Jeon Jung-kook dilahirkan pada 1 September 1997, di Busan, Korea Selatan.    Keluarganya terdiri daripada ibu bapanya dan seorang abang.   Dia bersekolah di Sekolah Rendah dan Menengah Baekyang di Busan. Apabila dia menjadi pelatih idola, dia berpindah ke Sekolah Menengah Singu di Seoul . 

Pada tahun 2011, Jung Kook menghadiri uji bakat untuk rancangan bakat Korea Selatan, Superstar K, semasa uji bakat di Daegu. Walaupun dia tidak terpilih, dia menerima tawaran pemilihan daripada tujuh syarikat hiburan. Dia akhirnya memilih untuk menjadi pelatih di bawah Big Hit Entertainment setelah melihat RM, kini rakan seband dan ketua kumpulan BTS, membuat persembahan. Untuk meningkatkan kemahiran menarinya sebagai persediaan untuk debutnya, dia pergi ke Los Angeles pada musim panas tahun 2012 untuk menerima latihan tarian dari Movement Lifestyle. Pada bulan Jun 2012, dia muncul dalam video muzik "I'm Da One" oleh Jo Kwon dan menjadi penari latar untuk Glam sebelum debutnya. Pada Jun 2012, dia muncul dalam video muzik "I'm Da One" oleh Jo Kwon. dan merupakan penari latar untuk Glam sebelum debutnya. 

Dia tamat pengajian dari Sekolah Seni Persembahan Seoul, sebuah sekolah seni menengah, pada tahun 2017. Pada bulan November 2016, dia memutuskan untuk tidak mengambil CSAT, peperiksaan kemasukan universiti kebangsaan Korea. Pada bulan Mac 2022, dia menerima ijazahnya dari Jabatan Penyiaran dan Hiburan Universiti Global Cyber. Dia menerima Anugerah Presiden, anugerah tertinggi sekolah.

## Diskografi

## Filemografi

### Televisyen

### Penampilan dalam video

### Drama

## Rujukan